'હું એકવીસ વર્ષની હતી ત્યારથી બેન્ક સાથે જોડાયેલી છું. એટલે તેની સ્થાપનાથી લઈને આજની સ્થિતિના સાક્ષી બનવાનો મને આનંદ છે. ઇલાબહેન પાસે શીખેલી કે આપણે બહેનોને આગળ લાવવી છે તો એ આપણી પાસે નહીં આવે આપણે તેમની પાસે જવું પડશે. ત્યારે અમે જે-જે ગલીમાં એક ઘર નક્કી કરતા ત્યાં બહેનો પૈસા ઉપાડવા, જમા કરાવવા આવતી. આવી રીતે દરેક વિસ્તારમાં કામ કરતા આજે અમારી એક મુખ્ય અને ૬ ગૌણ એવી શાખાઓ પણ ધરાવીએ છીએ. વળી જ્યારે મોબાઈલ નવા આવ્યા હતા ત્યારે બહેનોને ટેક્નોલોજી સાથે જોડવા મોબાઈલ લોન પણ આપી હતી. જ્યારે હોમ લોન અન્ય બેંકોને વ્યર્થ લાગતી હતી ત્યારે આ બેંકે હોમ લોન જેવી સુવિધા પણ ઉપલબ્ધ કરાવી છે. સ્વાવલંબનની પેશન યોજના માટે આજે કેન્દ્ર સરકાર દ્વારા બેંક એગ્રિગેટર છે.